
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μετατροπή θέσεων ειδικευομένων γιατρών στο ΓΊΠΓΝ 

Ηρακλείου. 1 

Διορισμός των μελών της Διοικητικής Επιτροπής 

Στραπωτικών Επιτάξεων Νομού Αττικής. 2 

Τροποποίηση κανονισμού λειτουργίας του Νομικού 
Προσώπου με την επωνυμία Πολιτιστικό ίδρυμα Μ. 
Χατζιδάκης - Ν. Γκάτσος του Δήμου Ακράτας του 

Νομού Αχαΐας. 3 

Κατάργηση ιδίου Νομικού Προσώπου Δήμου Βραχναι- 
ίκων και σύσταση νέων, με τις επωνυμίες α) Ενιαία 
Σχολική Επιτροπή Γυμνασίου και β) Ενιαία Σχολική 

Εππροπή Λυκείου Βραχναιίκων». 4 

Σύσταση αμιγούς Δημοτικής Επιχείρησης με την επω¬ 
νυμία: «ΑΝΑΠΤΥΞΙΑΚΗ ΕΠΙΧΕΙΡΗΣΗ ΔΗΜΟΥ ΚΑΛ- 

ΠΑΚΙΟΥ» στο Δήμο Καλπακίου Ν. Ιωαννίνων. 5 

Έγκριση Ο.Ε.Υ. ΚΑΠΗ Δήμου Περάματος Νομού Ιω¬ 
αννίνων. 6 


Σύσταση Δημοτικής Επιχείρησης με την επωνυμία 
«ΔΗΜΟΤΙΚΗ ΕΠΙΧΕΙΡΗΣΗ ΚΟΙΝΩΝΙΚΗΣ ΟΙΚΟΝΟ¬ 
ΜΙΚΗΣ ΚΑΙ ΠΟΛΙΤΙΣΤΙΚΗΣ ΑΝΑΠΤΥΞΗΣ ΤΟΥ ΔΗ¬ 
ΜΟΥ ΚΟΡΙΣΣΙΩΝ (Δ.Ε.Κ.Ο.Π.Α.Δ.Κ.)». 7 

Τροποποίηση της 3925/13.4.99 απόφασης Γεν. Γραμ¬ 
ματέα Περιφ. Στερεός Ελλάδας «περί σύστασης - 
συγκρότησης Κοινού Υπηρεσιακού Συμβουλίου 


των Ν.Π.Δ.Δ. Νομού Ευβοίας». 8 

ΑΠΟΦΑΣΕΙ Σ 

Αοιθ. Α10/10371 διο/99 και 8943/99 (1) 


Μετατροπή θέσεων ειδικευομένων γιατρών στο ΠΠΓΝ 
Ηρακλείου. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 38 (παρ. 1) του Ν. 1397\83 
(ΦΕΚ143/Α/83). 

2. Τις διατάξεις του άρθρου 1 (παρ. 3) του Ν. 123\75 
(ΦΕΚ 172\Α\75) 

3-Τις διατάξεις του Π .Δ Υτος 129\92 (ΦΕΚ 65/Α/92). 


4.Τις διατάξεις του άρθρου 1 (παρ. 2) του Ν. 2469\97 
(ΦΕΚ 38/Α/97) και το γεγονός ότι από τις διατάξεις της 
απόφασης αυτής δεν προκαλείται επιπλέον δαπάνη σε 
βάρος του κρατικού προϋπολογισμού. 

δ.Την αρ. 1107147\1239\0067\96 (ΦΕΚ 922\Β\96) Από¬ 
φαση ανάθεσης αρμοδιοτήτων στον Υφυπουργό Οικονο¬ 
μικών. 

δ.Την με αρ. απόφ 490/ συνεδρίαση 12/14-7-99 Απόφα¬ 
ση Διοικητικού Συμβουλίου του ΠΠΓΝ Ηρακλείου 
7-Την αριθμ 8720/16-9-99 απόφαση του ΚΕΣΥ, αποφα¬ 
σίζουμε: 

Η μία (1) κενή θέση ειδικευομένου γιατρού ειδικότητας 
Παιδοχειρουργικής που συστήθηκε με την αριθμ 
Α3β/8217/16.5.89(ΦΕΚ 377 Β/99) Κοινή Υπουργική Από¬ 
φαση στο ΠΠΓΝ Ηρακλείου μετατρέπεται σε θέση ειδι- 
κευομένου γιατρού ειδικότητας Αγγειοχειρουργικής στο 
Ίδιο Νοσοκομείο. Η παρούσα απόφαση να δημοσιευθεί 
στην Εφημερίδα της Κυβερνήσεως. 

Αθήνα, 20 Οκτωβρίου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΥΓΕΙΑΣ & ΠΡΟΝΟΙΑΣ 

Ν.ΧΡΙΣΤΟΔΟΥΛΑΚΗΣ Λ. ΠΑΠΑΔΗΜΑΣ 

-♦- 

Αριθ.5603 (2) 

Διορισμός των μελών της Διοικητικής Επιτροπής Στρα¬ 
τιωτικών Επιτάξεων Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 32 και 33 του Ν. 4442/1929 
«Περί Στρατιωτικών & Ναυτικών Εισφορών και Ναυλώσε- 
ων» όπως τροποποιήθηκαν μεταγενέστερα. 

2. Τις όμοιες του άρθρου μόνου του Π. Δ/τος 115/1984 
«Διορισμός των μελών των Διοικητικών Δικαστηρίων και 
Στρατιωτικών Επιτάξεων». 

3. Τις όμοιες του άρθρου 9 παρ. 1 του Ν. 1649/1986 πε¬ 
ρί λειτουργίας και μετονομασίας των Διοικητικών Δικα¬ 
στηρίων Στρατιωτικών Επιτάξεων σε Διοικητικές Επιτρο¬ 
πές Στρατιωτικών Επιτάξεων. 

4. Την 51846/22.8.1988 κοινή απόφαση των Υπουργών 
Προεδρίας της Κυβέρνησης, Εσωτερικών και Εθνικής 
Αμυνας με την οποία ορίζεται όπως οι αρμοδιότητες που 

ασκούσε ο Νομάρχης Αττικής, σε ότι αφορά τη συγκρό¬ 
τηση και λειτουργία της Διοικητικής Επιτροπής Στρατιω¬ 
τικών Επιτάξεων της πρώην Νομαρχίας Αττικής ασκού¬ 
νται από τον άλλοτε Νομάρχη Δυτικήίς Αττικής (νυν Περι¬ 
φερειάρχη). 

5. Την αριθ. ΔΟΑ/Φ6/3/5276/28.2.97 απόφαση του 
ΥΠΕΣΔΔΑ. 

6. Την αριθ. ΔΟΑ/Φ6/12/19190/20.8.97 απόφαση του 
ΥΠΕΔΣΔΔΑ. 

7. Τις διατάξεις του Ν. 2218/94 περί «Ίδρυσης Νομαρ¬ 
χιακής Αυτοδιοίκησης, τροποποίησης διατάξεων για την 
πρωτοβάθμια αυτοδιοίκηση και την Περιφέρεια και άλλες 
διατάξεις»· και ιδιαιτέρως τις διατάξεις του άρθρου 3. 

8. Τις διατάξεις του Ν. 2240/94 περί «Συμπληρώσεως 
διατάξεων για τη Νομαρχιακή Αυτ/οη και άλλες διατάξεις 
και ιδιαιτέρως τις διατάξεις του άρθρου 4, καθώς και τις 
διατάξεις του Ν. 2503/97. 

9. Το αριθ. Φ.851.1 /5/39175/Σ.62/29.1.99 έγγραφο της 
Δ/νσης Οικονομικού της Στρατιωτικής Διοίκησης Αθηνών, 
περί ορισμού μελών στην εν λόγω Επιτροπή. 

10. Το αριθ. 6632,7200/6.7.99 έγγραφο του Πρωτοδικεί¬ 
ου Αθηνών, περί ορισμού μελών στην εν λόγω Επιτροπή. 

11. Το αριθ. 53007/27.7.99 έγγραφο της Εισαγγελίας 
Πρωτοδικών Αθηνών περί ορισμού Εισαγγελέως, που να 
έχει καθήκοντα Επιτρόπου Επικράτειας στην εν λόγω Επι¬ 
τροπή, αποφασίζουμε: 

1. Διορίζουμε τους κάτωθι ως τακτικά και αναπληρωμα¬ 
τικά μέλη της Διοικητικής Επιτροπής Στρατιωτικών Επιτά¬ 
ξεων του Νομού Αττικής, για το έτος 1999: 

α) Τακτικά μέλη 

1. Σπυρ. Μοσχονά, Πρωτόδικης Αθηνών 

2. ΚανέλλαΤζαβέλλα, Πρωτόδικης Αθηνών 

3. Ιωάνν. Καραβασίλης Ανχης (ο) του ΚΤΣΑ 

4. Πλάτων Σαββίδης, Τχης (ο) της 651ΑΒΥΠ 

5. Γρηγόριος Ξηρογιάννης, Πρ/νος Κτημαπκής Υπηρε¬ 
σίας Δ. Αττικής, κλάδου ΠΕ Α. 

β) Αναπληρωματικά μέλη 

1. Αμαλία Ζαρκαδούλα, Πρωτόδικης Αθηνών 

2. Κων/να Ταμβάκη, Πρωτόδικης Αθηνών 

3. Ευσεβία Λιακοπούλου, Πρωτόδικης Αθηνών 

4. Κων/νος Μπαράκος, Λγός (ο) του ΕΚΕΜΣ 

5. Ηλίας Προφυλλίδης Λγός (ο) του ΚΤΣ/ΣΔΑ 

6. Ευάγ. Κόκκας, κλάδου ΠΕ Τεχν., με βαθμό Α αναπλη¬ 
ρωτής ΠρΛ/ου Κτημ. Υπηρ. Δ. Αττικής. 

2. Καθήκοντα Προέδρου της Επιτροπής ασκεί ο αρχαι¬ 
ότερος των Πρωτοδικών. 

3. Καθήκοντα Επιτρόπου Επικράτειας ασκεί ο Εισαγγε¬ 
λέας Πρωτοδικών Αθηνών Δημήτριος Ζαχαρόπουλος. 

4. Γραμματέα της Επιτροπής ορίζουμε την υπάλληλο 
της υπηρεσίας μας Ελένη Ευθυμίου αναπληρούμενη από 
την Χριστίνα Μεΐντάνη επίσης υπάλληλο της υπηρεσίας 
μας. 

5. Η θητεία των τακτικών και αναπληρωματικών μελών 
ορίζεται σε ένα έτος (από 1.1.99 έως 31.12.1999). 

6. Η Επιτροπή θα συνεδριάζει στη Δ/νσηΤοπ. Αυτ/σης & 
Δ/σης Δυτ. Αττικής (Ιερά Οδός 197 - Αιγάλεω). 

7. Η παρούσα να δημοσιευθεί στην Εφημερίδα της Κυ- 
βερνήσεως. 

Αιγάλεω, 14 Οκτωβρίου 1999 

Με εντολή Γενικού Γραμματέα Περιφέρειας 
Ο Διευθυντής 
ΝΙΚ. ΣΩΤΗΡΟΠΟΥΛΟΣ 


Αριθ. 5123 (3) 

Τροποποίηση κανονισμού λειτουργίας του Νομικού Προ¬ 
σώπου με την επωνυμία Πολιτιστικό ίδρυμα Μ. Χατζι- 
δάκης - Ν. Γκάτσος του Δήμου Ακράτας του Νομού 
Αχαίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΔΥΤ. ΕΛΛΑΔΟΣ 
Έχοντας υπόψη: 

1. Τις διατάξεις των άρθρων 198-199-200 και 203 του 
Π.Δ. 410/95 και του Ν. 2130/93. 

2. Την αρίθμ. 20979/30-9-97 απόφασή μας η οποία δη- 
μοσιεύθηκε στο ΦΕΚ 946/22.10.97 τεύχος Β’ περί σύστα¬ 
ση ιδίου Νομικού Προσώπου με την επωνυμία Πολιτιστικό 
ίδρυμα Μάνος Χατζιδάκης - Νίκος Γκάτσος στο Δήμο 
Ακράτας. 

3. Την αρίθμ. 23 / 99 απόφαση του Δημοτικού Συμ¬ 
βουλίου Ακράτας την οποία τροποποιεί την συστατική 
πράξη του παραπάνω Ιδρύματος και ορίζει την θητεία 
των μελών του Διοικητικού του Συμβουλίου και καθορί¬ 
ζει την ετήσια επιχορήγησή του, από το Δήμο Ακράτας, 
αποφασίζουμε: 

Διαπιστώνουμε ότι λήφθηκε νόμιμα η αρίθμ, 23/99 από¬ 
φαση του Δημοτικού Συμβουλίου Ακράτας με την οποία 
τροποποιείται η αρίθ. 130/97 προγενέστερη απόφαση 
του, που επικυρώθηκε με την αρίθμ. 20979 / 30.9.97 από¬ 
φαση μας περί σύστασης ιδίου Νομικού Προσώπου του 
Δήμου με την επωνυμία Πολιτιστικό ίδρυμα Μάνος Χατζι- 
δάκης-Νίκος Γκάτσος όπως παρακάτω 

1. Το άρθρο 5 παρ. 1 αντικαθίσταται ως εξής 

Η ετήσια επιχορήγηση του Ν.Π. από το Δήμο Ακράτας η 
οποία ανέρχεται μέχρι του 2% των τακπκών του εσόδων 
αλλά δεν υπολείπεται των 5.000.000 δρχ. ετησίως ανάλο¬ 
γα με τον εγκεκριμένο προυπ/σμό του Νομικού Προσώ¬ 
που από το Δημοτικό Συμβούλιο Ακράτας. 

2. Το άρθρο 6 παρ.Α ανπκαθίσταται ως εξής: 

Το Νομικό Πρόσωπο διοικείται από 9μελές Διοικητικό 
Συμβούλιο που απαρτίζεται: 

1. Από το Δήμαρχο Ακράτας ή τον εκάστοτε Ανπδήμαρ- 
χο που επιλέγει ο Δήμαρχος ή ένα Δημοτικό Σύμβουλο 
που εγκρίνει το Δημοτικό Συμβούλιο ως Πρόεδρο του Νο¬ 
μικού Προσώπου. 

2. Από ένα Δημοτικό Σύμβουλο 

3. Από τους κυρίους Δωρητές του Ν. Προσώπου που εί¬ 
ναι α) Αγαθή Δημητρούκα 

β) Γεώργιος Χαντζιδάκης - Θεοφανόπουλος 
γ) Θεόδωρος Γιαννακόπουλος 

4. Από τέσσερις ιδιώτες που έχουν ιδιαίτερη ευαισθησία 
στα πολιτισπκά της Περιοχής. 

Το άρθρο 6 παρ. Β αντικαθίσταται ως εξής: 

Όλα τα μέλη του Διοικητικού Συμβουλίου έχουν 4ετή 
θητεία που ακολουθεί την θητεία του Δημοτικού Συμβου¬ 
λίου και ορίζονται μέσα στο πρώτο δίμηνο από την εγκα¬ 
τάσταση της νέας Δημοτικής Αρχής. 

Το άρθρο 6 παρ. Γ. αντικαθίσταται ως εξής: 

Τα μέλη του Διοικητικού Συμβουλίου εκλέγουν στην αρ¬ 
χή κάθε χρόνου τον Ανππρόεδρο τον Γ ραμματέα και τον 
Ταμία. 

Ως προς τα λοιπά ισχύει η αρίθμ. 130/97 Απόφαση του 
Δημοτικού Συμβουλίου Ακράτας. 

Από την δημοσίευση της παρούσας προκαλείται δα¬ 
πάνη σε βάρος του προϋπολογισμού του Δήμου Ακρά¬ 
τας, το ύψος της οποίας δεν δύναται να καθοριστεί επα¬ 
κριβώς. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η παρούσα να δημοσιευθεί στην Εφηιιερίδα της Κυβερ- 
νήσεως. 

Πάτρα, 27 Σεπτεμβρίου 1999 

Με εντολή Γενικού Γραμματέα Περιφέρειας 
Ο Γενικός Διευθυντής 
ΠΑΝ. ΣΚΟΥΡΑΣ 

-♦- 

Αριθ. 2444 (4) 

Κατάργηση ιδίου Νομικού Προσώπου Δήμου Βραχναιί- 
κων και σύσταση νέων, με τις επωνυμίες α) Ενιαία Σχο¬ 
λική Επιτροπή Γυμνασίου και β) Ενιαία Σχολική Επι¬ 
τροπή Λυκείου Βραχναιίκων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΔΥΤ. ΕΛΛΑΔΟΣ 

Έχοντας υπόψη 

1. Τις διατάξεις α) της παραγ.8-15 του άρθρου 5του Ν. 
1894/1990 «Για την Ακαδημία Αθηνών και άλλες εκπαι¬ 
δευτικές διατάξεις» (Α’ 110), β) του άρθρου 203 του δη¬ 
μοτικού κοινοτικού κώδικατου άρθρου 11 του Ν. 2130/93, 
16του Ν. 2539 / 97 και 8του Ν.2640 / 98. 

2. Την αρίθμ. 9172 /27.3.90 απόφαση της Νομαρχίας 
Αχαίας περί σύστασης Ενιαίας Σχολικής Επιτροπής Γυ¬ 
μνασίου Λυκείου Κοιν. Βραχναιίκων (ΦΕΚ 300/8.5.90 τεύ¬ 
χος Β). 

3. Τις 12/99 και 13/99 αποφάσεις του Δημοτικού Συμ¬ 
βουλίου Βραχναιίκων περί σύστασης δύο Ενιαίων Σχολι¬ 
κών Επιτροπών στο Δήμο, με τις επωνυμίες α) Ενιαία Σχο¬ 
λική Επιτροπή Γυμνασίου και β) Ενιαία Σχολική Επιτροπή 
Λυκείου Βραχναιίκων, ανηστοιχα, αποφασίζουμε: 

Α) Καταργούμε την Ενιαία Σχολική Επιτροπή Γυμνασί¬ 
ου- Λυκείου της τέως Κοινότητας Βραχναιίκων που είχε 
συσταθεί με την υπ' αρίθμ. 9172/27-3-90 Απόφαση της 
Νομαρχίας Αχαίας και δημοσιεύθηκε στο υπ’ αρίθμ. 300/ 
8.5.90, Β’ Τεύχος της Εφημερίδας της Κυβέρνησης. 

- Β) Συστήνουμε ίδια Νομικά Πρόσωπα στο Δήμο Βρα- 
χναιίκων με τις παρακάτω επωνυμίες 

1. Ενιαία Σχολική Επιτροπή Γ υμνασίου και 

2. Ενιαία Σχολική Επιτροπή Λυκείου Δήμου Βραχναιίκων 
Γ) Σκοπός των νομικών Προσώπων είναι η διαχείρηση 

των πιστώσεων που διατίθενται από το Δήμο, για δαπάνες 
λειτουργίας θέρμανσης, φωτισμού, αναλώσιμων υλικών, 
δαπάνες καθαρίστριας κ.λ.π. Τέλος οι αρμοδιότητες είναι 
αυτές που καθορίζονται από τις διατάξεις της προαναφε- 
ρομένης κοινής κανονιστικής απόφασης. 

Δ)Τα νομικά Πρόσωπα διοικούνται από τετραμελή αντί¬ 
στοιχα Διοικητικά Συμβούλια που αποτελούνται από: 

α) Ένα Δημοτικό Συμβούλιο ως πρόεδρο με τον ανα¬ 
πληρωτή του 

β) Τους εκάστοτε Δ/ντές του Γυμνασίου και Λυκείου 
Βραχναίκων με τους αναπληρωτές τους 
γ) Τους εκπροσώπους των Συλλόγων Γονέων και Κηδε¬ 
μόνων των Σχολείων που ορίζονται από το Δ/κό Συμβού¬ 
λιο του Συλλόγου ή από τη Γενική Συνέλευση με τους ανα¬ 
πληρωτές τους. 

δ) Τους εκπροσώπους των μαθητικών Κοινοτήτων των 
Σχολείων με τους αναπληρωτές τους. 

Τα Διοικητικά Συμβούλια ορίζουν Αντιπρόεδρο και 
Γραμματέα από τα μέλη τους. 

Η θητεία των Δ/κών Συμβουλίων ακολουθεί τη θητεία 
του Δημοτικού Συμβουλίου και λήγει με την εγκατάσταση 
νέων μελών. 


Ε) Πόροι αυτών είναι 
α) οι ετήσιες επιχορηγήσεις του Δήμου 
β) Εισφορές, δωρεές, κληρονομιές και κληροδοσίες. 
γ)Έσοδα από τα αντίτιμα των πραγμάτων ή υπηρεσιών 
που παρέχονται από τα Νομικά Πρόσωπα, 
δ) Πρόσοδοι από δική τους περιουσία, 
ε) Κάθε τυχόν παροχή του Κράτους ή άλλη νομική πρό¬ 
σοδος. 

ΣΤ) Τα Νομικά Πρόσωπα εκπροσωπούνται στα δικαστή¬ 
ρια από τους προέδρους των Δ/κών Τους Συμβουλίων 
όπως και σε κάθε Αρχή και όταν οι πρόεδροι απουσιάζουν 
ή κωλύονται από τους αντιπροέδρους. 

- Ζ) Από τις διατάξεις της παρούσας προκύπτει δαπάνη 
σε βάρος του ισχύοντος προϋπολογισμού του Δήμου 
Βραχναιίκων το ύψος της οποίας δεν δύναται να καθορι¬ 
στεί επακριβώς. 

- Η) Η παρούσα να δημοσιευθεί στην εφημερίδα της Κυ¬ 
βέρνησης. 

Πάτρα, 27 Σεπτεμβρίου 1999 

Με εντολή Γεν. Γραμματέα Περιφέρειας 
Ο Γενικός Διευθυντής 
ΠΑΝ. ΣΚΟΥΡΑΣ 

-♦- 

Αριθ.20823 (5) 

Σύσταση αμιγούς Δημοτικής Επιχείρησης με την επωνυ¬ 
μία: «ΑΝΑΠΤΥΞΙΑΚΗ ΕΠΙΧΕΙΡΗΣΗ ΔΗΜΟΥ ΚΑΛΠΑΚΙ- 
ΟΥ» στο Δήμο Καλπακίου Ν. Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις των άρθρων 277 και 287 του Π.Δ/τος 
410/95 (Δημοτικός και Κοινοτικός Κώδικας). 

2. Την απόφαση του Υπουργού Εσωτερικών με αριθμό 
25027/9.1.1984 που δημοσιεύθηκε στο 244/19.4.84 ΦΕΚ 
τεύχος Β'. 

3. Την απόφαση του Δημοτικού Συμβουλίου Δήμου Καλ¬ 
πακίου του Νομού Ιωαννίνων αριθμ. 132/1999. 

4. Την Οικονομοτεχνική Μελέτη έτους 1999, αποφασί¬ 
ζουμε: 

1. Συνιστάται στο Δήμο Καλπακίου του Νομού Ιωαννί¬ 
νων επιχείρηση με την επωνυμία «ΑΝΑΠΤΥΞΙΑΚΗ ΕΠΙΧΕΙ¬ 
ΡΗΣΗ ΔΗΜΟΥ ΚΑΛΠΑΚΙΟΥ» ως ίδιο Νομικό Πρόσωπο 
Ιδιωτικού Δικαίου το οποίο διέπεται από τις διατάξεις των 
άρθρων 277 έως 284,287,291 και 304του Π .Δ/τος 410/95, 
(Δημοτικός και Κοινοτικός Κώδικας). 

2. Σκοπός της Επιχείρησης είναι: Η κοινωνική, πολιτι¬ 
στική, τουριστική, περιβαλλοντική, υλικοτεχνική, εμπορι¬ 
κή και γενικά η οικονομική ανάπτυξη (αναπτυξιακή πα¬ 
ρέμβαση) και βελτίωση της τοπικής κοινωνίας, που θα 
αποβλέπει στη βελτίωση του βιοτικού επιπέδου των κα¬ 
τοίκων της ευρύτερης περιοχής. 

Η δημιουργία προϋποθέσεων για την ορθολογική αξιο¬ 
ποίηση των δυνατοτήτων του Δήμου μέσα από την απορ¬ 
ρόφηση εθνικών και κοινοτικών χρηματοδοτήσεων - πρω¬ 
τοβουλιών. 

Ειδικότερα: 

1. Η τεχνική και επιστημονική, υποστήριξη του Δήμου, 
στο σύνολό του, πάνω σε θέματα πολιτισμού, κοινωνικής 
μέριμνας, επαγγελματικής εκπαίδευσης, (αγρό) τουρι¬ 
σμού, τοπικών αναπτυξιακών προγραμμάτων (Τ.Α.Π.), η 
ενθάρρυνση, τοπικών παραγωγικών - αναπτυξιακών πρω- 

τοβουλιών και γενικά, η υποστήριξη με κάθε πρόσφορο 
μέσο της τοπικής ανάπτυξης. 

2. Η πραγματοποίηση - ανάληψη ερευνών, η εκπόνηση 
μελετών τεχνικοοικονομικού χαρακτήρα και αναπτυξια¬ 
κού σχεδιασμού, σχετικά με τον πρωτογενή τομέα τη με¬ 
ταποίηση, τον πολιτισμό, τον τουρισμό, καθώς και των 
έργων υποδομής του Δήμου (τοπικών διαμερισμάτων). 

Οι μελέτες και οι έρευνες θα πραγματοποιούνται από 
τις υπηρεσίες της Δημοτικής Επιχείρησης ή από ειδικούς 
μελετητές με τους οποίους θα συνεργάζεται. 

3. Η τεχνική και επιστημονική υποστήριξη στο συντονι¬ 
σμό και την προώθηση προγραμμάτων χρηματοδοτούμε¬ 
νων από εθνικούς και κοινοτικούς πόρους, (αξιοποίηση 
πρωτοβουλιών και προγραμμάτων της Ε.Ε.). 

4. Ο προγραμματισμός και υλοποίηση αναπτυξιακών 
έργων υποδομής με σεβασμό στο περιβάλλον, η διατήρη¬ 
ση του φυσικού κάλλους και της ιδιαίτερης πολιτισμικής 
κληρονομιάς της περιοχής και η ευαισθητοποίηση των 
δημοτών σε θέματα περιβάλλοντος. 

5. Η αξιοποίηση της διεθνούς εμπειρίας σε θέματα γε¬ 
ωργίας, μεταποίησης, πολιτισμού, τουρισμού, με σκοπό 
τη μέγιστη δυνατή ανάπτυξη και εκμετάλλευση αυτών κα¬ 
θώς και την μέγιστη δυνατή αξιοποίηση των ήπιων μορ¬ 
φών τουρισμού, και σε θέματα τοπικής ανάπτυξης. 

6. Η διοργάνωση διάφορων επιμορφωτικών και πολιτι¬ 
στικών (αθλητικών) δραστηριοτήτων - προγραμμάτων για 
όλους τους τομείς ανάπτυξης. 

7. Η αξιοποίηση των δυνατοτήτων βιοκαλλιέργειας και 
εκμετάλλευσης ανανεώσιμων πηγών ενέργειας και βιο¬ 
μάζας. 

8. Η ανάληψη και υλοποίηση προγραμμάτων κοινωνικού 
χαρακτήρα (κοινωνική φροντίδα - πρόνοιας, προληπτική, 
Ιατρική κ.λ.π.). 

9. Η επαγγελματική κατάρτιση και προώθηση απασχό¬ 
λησης των ανέργων. 

10. Η αξιοποίηση, ανάδειξη της Ιστορίας της περιοχής 
καθώς και των Ιστορικών μνημείων και ευρημάτων. 

11. Η έκδοση εντύπων ενημέρωσης και υλοποίηση προ¬ 
γραμμάτων δημοσιότητας και προβολής του δήμου. 

12. Η αειφόρος ανάπτυξη του δασικού πλούτου της πε¬ 
ριοχής. 

13. Η παροχή υπηρεσιών και ανταλλαγή τεχνογνωσίας 
(Κηονν - όονν) σε συνεργασία με άλλους φορείς ΝΠΙΔ, 
ΝΠΔΔ, και ιδιώτες για θέματα σχετικά με τους στόχους 
της υπό σύσταση επιχείρησης. Η συμμετοχή της επιχεί¬ 
ρησης σε άλλες επιχειρήσεις των Ο.Τ.Α. ή άλλων φορέων 
και οργανισμών με στόχο την ανάπτυξη της ευρύτερης 
περιοχής και την επίλυση των προβλημάτων των Ο.Τ.Α. 

14. Κάθε άλλη ενέργεια - δραστηριότητα που θα ανατε¬ 
θεί στην Επιχείρηση από το Δημοτικό Συμβούλιο η οποία 
θα προβλέπεται από το Νόμο και θα ανατεθεί θα στοχεύ¬ 
ει στην εξυπηρέτηση των δημοτών και την προστασία του 
περιβάλλοντος, όπως π.χ. μικροβιολογικές και χημικές 
μετρήσεις των πόσιμων νερών, βελτιστοποίηση της λει¬ 
τουργίας των δικτύων ύδρευσης, έλεγχος καλής λειτουρ¬ 
γίας δικτύων και υδρομέτρων κ.λ.π.. 

3. Η Επιχείρηση διοικείται από πενταμελές (5) Διοικητι¬ 
κό Συμβούλιο, που τα μέλη του ορίζονται μαζί με αναπλη¬ 
ρωτές από το Δημοτικό Συμβούλιο. 

Από τα μέλη του Διοικηπκού Συμβουλίου δύο (2) είναι 
αιρετοί εκπρόσωποι του Δήμου Καλπακίου, έκτων οποίων 
ο ένας της μειοψηφίας και τα υπόλοιπα τρία (3) μέλη είναι 
δημότες ή κάτοικοι του Δήμου Καλπακίου, που έχου πεί¬ 


ρα ή γνώσεις σχετικές με το αντικείμενο της Επιχείρησης. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή της συ¬ 
στατικής πράξης) όταν η Επιχείρηση απασχολεί περισσό¬ 
τερους από είκοσι εργαζομένους. 

4. Η διάρκεια της Επιχείρησης είναι πενήντα (50) χρόνια 
από τη δημοσίευσή της απόφασης αυτής στην Εφημερί¬ 
δα της Κυβέρνησης. 

5. Έδρα της Επιχείρησης είναι ο Δήμος Καλπακίου του 
Νομού Ιωαννίνων. 

6. Το κεφάλαιο που διαθέτει ο Δήμος Καλπακίου στην 
Επιχείρηση είναι: 

Μετρητά ποσό 10.000.000 δραχμές (Δέκα εκατομμύρια 
δραχμ.) 

7. Πόροι της Επιχείρησης είναι: 

Τα έσοδα από την άσκηση της δραστηριότητάς της, οι 
πρόσοδοι από την περιουσία της, δάνεια, κληρονομιές, ει¬ 
σφορές, δωρεές και λοιπές επιχορηγήσεις. 

8. Η Επιχείρηση διαλύεται: 

α. Με απόφαση του Δημοτικού Συμβουλίου, με την από¬ 
λυτη πλειοψηφία των μελώντου και απόφαση του Γενικού 
Γραμματέα Περιφέρειας Ηπείρου. 

β. "Οταν λήξει χωρίς να παρσταθεί η διάρκεια της Επι¬ 
χείρησης και 

γ. Σε περίπτωση πτώχευσης της Επιχείρησης. 

Την διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές που ορίζονται από το Δημο¬ 
τικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της Επιχείρησης. 

Το υπόλοιπο περιέχεται 

9. Η συγκρότηση, η λειτουργία και οι αρμοδιότητες των 
οργάνων Διοίκησης, η οργάνωση, η λειτουργία, διαχείρι¬ 
ση και εποπτεία της Επιχείρησης, διέπονται από τις σχετι¬ 
κές με τις Δημοτικές και Κοινοτικές Επιχειρήσεις διατά¬ 
ξεις του Π.Δ/τος 410/95 και την με αριθμ. 25027/9.4.84 
απόφαση του Υπουργού Εσωτερικών, που δημοσιεύθηκε 
στο ΦΕΚ 244/19.4.84 τεύχος Β'. 

10. Κάλυψη δαπάνης: (Άρθρο 27 Ν. 2081/92). 

Με την παρούσα κανονιστική απόφαση προκαλείται δα¬ 
πάνη σε βάρος του προϋπολογισμού του Δήμου Καλπακί¬ 
ου ποσού δρχ. 10.000.000 (Σελ. 37 Κ.Α. 212.9). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 13 Οκτωβρίου 1999 

Με εντολή Γενικού Γραμματέα Περιφέρειας 
Ο Γενικός Διευθυντής 
ΒΑΣ. ΜΗΤΣΕΛΟΣ 
-♦- 

Αριθμ, 20873 (6) 

Έγκριση Ο.Ε.Υ. ΚΑΠΗ Δήμου Περάματος 
Νομού Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

α) του άρθρου 12του Ν. 1188/81 

β) του άρθρου 67 του Ν. 1416/1984 

γ) των Προεδρικών Διαταγμάτων 37α/87 και 22/90 

δ) των άρθρων 7,9,11,12,19,20 του Ν. 2503/97 

2. Την αριθμ. 156/99 απόφαση του Δημοτικού Συμ¬ 
βουλίου, του Δήμου Περάματος με την οποία ψηφίζεται 
ο Ο.Ε.Υ. του ΚΑΠΗ Δήμου Περάματος Νομού Ιωαννί- 
νων. 

3. Την αριθμ. 10/30-9-99 γνωμοδότηση του Υπηρεσια¬ 
κού Συμβουλίου Ο.Τ.Α. Νομού Ιωαννίνων. 

4. Τις 4336/29-8-97 και 25293/2-10-97 αποφάσεις μας 
"Ανάθεση - μεταβίβαση αρμοδιοτήτων", αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
ΚΑΠΗ Δήμου Περάματος Νομού Ιωαννίνων, που έχει ως 
εξής: 

ΑΡΘΡΟ Ιο 

Συγκρότηση Υπηρεσιών 

Συνιστάται στο Ιο ΚΑΠΗ Περάματος Υπηρεσία με τον 
τίτλο: "Υπηρεσία 1 ου ΚΑΠΗ Δήμου Περάματος" και απαρ¬ 
τίζεται από ένα τμήμα Διοικητικών και Υγειονομικών Υπη¬ 
ρεσιών στο οποίο θα ανήκουν δύο γραφεία ήτοι: 

Γραφείο Διοικητικών και Κοινωνικών Υπηρεσιών 

Γραφείο Υγειονομικών Υπηρεσιών. 

ΑΡΘΡΟ 2ο 

Αρμοδιότητες και αντικείμενα των επί μέρους Υπηρε¬ 
σιών 

Α. ΔΙΟΙΚΗΤΙΚΗ ΚΑΙ ΚΟΙΝΩΝΙΚΗ ΥΠΗΡΕΣΙΑ 

Στην αρμοδιότητα της παραπάνω υπηρεσίας ανήκουν: 

ΚΟΙΝΩΝΙΚΟΣ ΛΕΙΤΟΥΡΓΟΣ: ο οποίος είναι και συντονι¬ 
στής της καλής λειτουργίας όλων των υπηρεσιών του ΚΑ¬ 
ΠΗ. Ασκεί κοινωνική εργασία με άτομα, ομάδες και κοινό¬ 
τητα. 

1) Συνεργάζεται με τα μέλη του ΚΑΠΗ, με σκοπό να συμ- 
βάλει στην ανπμετώπιση τυχών προβλημάτων τους, σε¬ 
βόμενος την αξιοπρέπεια και τα δικαιώματα του κάθε μέ¬ 
λους. 

2) Συνεργάζεται με το υπόλοιπο προσωπικό του Κέ¬ 
ντρου, έχει την διοικητική ευθύνη της εύρυθμης λειτουρ¬ 
γίας του ΚΑΠΗ, δηλαδή του Ιατρείου, Φυσικοθεραπευτη- 
ρίου και των άλλων ειδικοτήτων. 

3) Συνεργάζεται με τη Διοίκηση του κέντρου και έχει την 
ευθύνη για την οργάνωση, εκπαίδευση και αξιοποίηση 
των εθελοντών, καθώς και τη διοικητική παρακολούθηση 
της πρακτικής ασκήσεως των σπουδαστών των Παραϊα- 
τρικών Επαγγελμάτων που τυχόν θα εκπαιδεύονται στο 
Κέντρο. 

4) Εχει τη ευθύνη της επικοινωνίας με τους τοπικούς πα¬ 
ράγοντες της περιοχής και της κοινότητας που λειτουργεί 
το Κέντρο, με σκοπό την διαφώτιση και συμμετοχή τους 
στο πρόγραμμα. 

5) Σύμφωνα με το εγκεκριμένο πρόγραμμα, κινητοποιεί 
τα μέλη του ΚΑΠΗ, οργανώνει και συντονίζει ομάδες αλ¬ 
ληλοβοήθειας, ψυχαγωγικές ομάδες αλλά και ομάδες δη¬ 
μιουργικής απασχόλησης. 

ΨΥΧΟΛΟΓΟΣ: ο οποίος θα παρέχει τις υπηρεσίες του 
όταν απαιτείται επίσης θα έχει καθήκον να συμβάλλει 
στην ανπμετώπιση τυχόν ψυχολογικών ή άλλων προβλη¬ 
μάτων. 

ΦΥΣΙΟΘΕΡΑΠΕΥΤΗΣ: ο οποίος ύστερα από γραπτή 
εντολή του Ιατρού, εφαρμόζει Φυσιοθεραπευτική αγωγή 
στα μέλη του ΚΑΠΗ που έχουν ανάγκη. 

ΕΡΓΟΘΕΡΑΠΕΥΤΗΣ: ο οποίος έχει ως έργο του την 
δραστηριοποίηση του μέλους, για δημιουργική απασχό¬ 


ληση και παραγωγικό έργο, με σκοπό και την οικονομική 
του ενίσχυση. 

Επίσης βοηθά το μέλος στην άσκηση για αυτοεξυπηρέ¬ 
τηση και στην ανάπτυξη ειδικών ενδιαφερόντων. 

Οι παραπάνω ειδικότητες θα παρέχουν τις υπηρεσίες 
τους κατ οίκον όταν υπάρχει ειδική γι’ αυτό ανάγκη. 

ΟΙΚΟΓΕΝΕΙΑΚΗ ΒΟΗΘΟΣ: η οποία προσφέρει τις υπη¬ 
ρεσίες της κυρίως στο σπίτι των μελών για τις περιπτώ¬ 
σεις που ζουν μόνοι τους και έχουν ιδιαίτερες ανάγκες 
βοήθειας. 

Η βοήθεια συνίσταται στην παροχή υπηρεσιών μέσα 
στο σπίτι όπως είναι π.χ. ελαφρό μαγείρεμα, καθαριότη¬ 
τα, προμήθεια τροφίμων και άλλες μικροεξυπηρετήσεις 
έξω από το σπίτι. 

Επίσης μεριμνά για την καθαριότητα και τον ευπρεπι- 
σμό όλων των χώρων του ΚΑΠΗ. Η όλη προσφορά της θα 
γίνεται ύστερα από συνεργασία με την Κοινωνική Λει¬ 
τουργό. 

Β. ΥΓΕΙΟΝΟΜΙΚΗ ΥΠΗΡΕΣΙΑ 

Ιατρείο που προΐσταται ΙΑΤΡΟΣ ΠΑΘΟΛΟΓΟΣ ή άλλης 
ειδικότητας σχετικά με τις ανάγκες και τον αριθμό των με¬ 
λών. Παρέχει τις Ιατρικές του υπηρεσίες, φροντίζει για 
την ύστερα από εξέτασή του, παραπομπή των μελών σε 
άλλες ειδικότητες, συνιστά διενέργεια παρακλινικών εξε¬ 
τάσεων και παρέχει οδηγίες για φαρμακευτική αγωγή, 
επισκεπτόμενος σε έκτακτες περιπτώσεις και στο σπίτι το 
μέλος που έχει την ανάγκη του. 

Στο Ιατρείο του κέντρου υπηρετεί ΕΠΙΣΚΕΠΤΡΙΑ ΥΓΕΙ¬ 
ΑΣ, της οποίας το έργο είναι το εξής: 

α) Να βοηθά τον Ιατρό τις ημέρες και τις ώρες που λει¬ 
τουργεί το Ιατρείο. 

β) Μαζί με τον Ιατρό έχει την ευθύνη για τη φύλαξη και 
διαχείριση του Φαρμακευτικού και Υγειονομικού υλικού 
του κέντρου. 

γ) Επισκέπτεται τα μέλη στο σπίπ τους και τους παρέχει 
νοσηλευτικές φροντίδες και οδηγίες όταν απαπείται. 

δ) Επισημαίνει τις περιπτώσεις των μελών που χρειάζο¬ 
νται οδηγίες και παρέχει πληροφορίες σχετικά με θέματα 
ατομικής και δημόσιας υγείας. 

ΑΡΘΡΟ 3ο 

ΓΕΝΙΚΑ ΚΑΘΗΚΟΝΤΑ ΥΠΑΛΛΗΛΩΝ 
ΠΡΟΪΣΤΑΜΕΝΟΣ ΚΑΠΗ 

Προΐσταται υπάλληλος του κλάδου ΤΕ2 Κοινωνικών Λει¬ 
τουργών. 

ΑΡΘΡΟ 4ο 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 

Οι κατηγορίες και οι κλάδοι του Προσωπικού που θα 
στελεχώσουν το ΚΑΠΗ προβλέπονται από το Π. Δ. 
37α/87 και Π. Δ 22/90 και οι θέσεις του Προσωπικού 
διαρθρώνονται και διαβαθμίζονται ως εξής: 

ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

ΚΑΤΗΓΟΡΙΑ ΠΕ: 

Κλάδος ΠΕ 16 Ψυχολόγων, θέση μία (1). 

ΚΑΤΗΓΟΡΙΑ ΤΕ: 

Κλάδος ΤΕ 2 Κοινωνικών Λειτουργών, θέση μία (1) 

Κλάδος ΤΕ 10 Φυσιοθεραπευτών, θέση μία (1) 

Κλάδος ΤΕ 13 Εργοθεραπευτών, θέση μία (1) με δια¬ 
βαθμίσεις Δ- Α. 

ΚΑΤΗΓΟΡΙΑ ΥΕ : 

Κλάδος ΥΕ 15 Οικογενειακών βοηθών, θέση μία (1) με 
διαβάθμιση Ε-Β. 

ΘΕΣΕΙΣ ΥΓΕΙΟΝΟΜΙΚΟΥ ΠΡΟΣΩΠΙΚΟΥ: 

ΚΑΤΗΓΟΡΙΑ ΠΕ: 

Κλάδος ΠΕ 15 Ιατρών Ειδικοτήτων, θέση μία (1) με 
διαβάθμιση, Δ-Α. 

ΚΑΤΗΓΟΡΙΑ ΤΕ: 

Κλάδος Τε 6 Επισκετττριών Υγείας, θέση μία (1), με δια- 
βάθμισηΔ-Α. 

ΕΙΣΑΓΩΓΙΚΟΣ ΚΑΙ ΚΑΤΑΛΗΚΤΙΚΟΣ ΒΑΘΜΟΣ 

1. Εισαγωγικός βαθμός των υπαλλήλων και κλάδων Πα¬ 
νεπιστημιακής, Τεχνολογικής και Δευτεροβάθμιας Εκπαί¬ 
δευσης ορίζεται ο βαθμός Δ και καταληκπκός ο βαθμός Α. 

2. Εισαγωγικός βαθμός των υπαλλήλων των κλάδων 
Υποχρεωτικής Εκπαίδευσης ορίζεται ο βαθμός Ε και κα¬ 
ταληκπκός ο βαθμός Β. 

ΑΡΘΡΟ 5ο 

Η Ταμειακή υπηρεσία εκτελείται από την Ταμειακή Υπη¬ 
ρεσία του Δήμου Περάματος και εφαρμόζεται αναλογικά 
από πς διατάξεις περί οικονομικής διοίκησης και Λογισπ- 
κού των Δήμων και Κοινοτήτων. 

ΑΡΘΡΟ 6ο 

Η δαπάνη μισθοδοσίας του προσωπικού που προβλέπει 
ο προς έγκριση Οργανισμός θα αντιμετωπίζεται από ανά¬ 
λογη επιχορήγηση, από το Δήμο Περάματος. 

ΑΡΘΡΟ 7ο 

Το Κέντρο μπορεί να χρησιμοποιηθεί σαν κέντρο πρα¬ 
κτικής ασκήσεως σπουδαστών Σχολών Κοινωνικής Εργα¬ 
σίας και άλλων παραϊατρικών επαγγελμάτων. 

ΑΡΘΡΟ 8ο 

Ανάμεσα σπς δραστηριότητες του κέντρου είναι και η 
κινητοποίηση, εκπαίδευση και χρησιμοποίηση εθελοντι¬ 
κού προσωπικού σε όλα τα προγράμματα που θα προέρ¬ 
χονται κατά προτίμηση από το Δήμο και την περιοχή που 
λειτουργεί το Κέντρο. 

ΑΡΘΡΟ 9ο 

Το προσωπικό που προβλέπεται στο άρθρο 1 ο θα προ- 
σληφθεί σταδιακά ανάλογα με πς οικονομικές δυνατότη¬ 
τες και πς ανάγκες του 1 ου ΚΑΠΗ. 

Κάλυψη δαπάνης: Με την παρούσα κανονισπκή πράξη 
προκαλείται δαπάνη σε βάρος του προϋπολογισμού του 
ΚΑΠΗ Δήμου Περάματος, η οποία δεν μπορεί με αυτή την 
απόφαση να υπολογισθεί. 

Η παρούσα να δημοσιευθεί στην Εφημερίδα της Κυβέρ¬ 
νησης. 

Ιωάννινα, 18 Οκτωβρίου 1999 

Με εντολή Γενικού Γραμματέα Περιφέρειας. 

Ο Διευθυντής 

> ΧΡΗΣΤΟΣ ΤΣΙΑΤΟΥΡΑΣ 


Αριθ. 15121 (7) 

Σύσταση Δημοπκής Επιχείρησης με την επωνυμία «ΔΗ¬ 
ΜΟΤΙΚΗ ΕΠΙΧΕΙΡΗΣΗ ΚΟΙΝΩΝΙΚΗΣ ΟΙΚΟΝΟΜΙΚΗΣ 
ΚΑΙ ΠΟΛΙΤΙΣΤΙΚΗΣ ΑΝΑΠΤΥΞΗΣ ΤΟΥ ΔΗΜΟΥ ΚΟ- 
ΡΙΣΣΙΩΝ (Δ.Ε.Κ.Ο.Π.Α.Δ.Κ.)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 
Έχοντας υπόψη: 

1. Τις διατάξεις των άρθρων 277 έως 284, 287,291 του 
Δ.Κ.Κ. (Π.Δ.410/95) και του άρθρου 14του Ν. 2399/96. 

2. Την απόφαση του Υπουργού Εσωτερικών με 
αριθ. 25027/9/4/84 που δημοσιεύθηκε στο αριθ. 
244/19/4/Β4 (ΦΕΚτ.Β.). 

3. Την αριθ. 24/99 απόφαση του Δημοπκού Συμβουλίου 
Κορισσίων. 

4. Την Οικονομοτεχνική Μελέτη σκοπιμότητας και την 
από 27-9-1999 έκθεση αξιολόγησης της, αποφασίζει 

Α. Συνιστάται στο Δήμο Κορισσίων του Νομού Κερκύ- 
ρας Δημοτική Επιχείρηση με την επωνυμία «Δημοτική Επι¬ 
χείρηση κοινωνικής, οικονομικής και πολιτιστικής ανά¬ 
πτυξης Δήμου Κορισσίων» (Δ.Ε.Κ.Ο.Π.Α.Δ.Κ.). 

Β. Σκοποί της επιχείρησης αυτής είναι: 

1. Η εκμετάλλευση των παραλιών και της περιουσίας 
του Δήμου. 

2. Η οργάνωση και η διαχείριση των δημοτικών χώρων 
Στάθμευσης των οχημάτων σπς τουρισπκές περιοχές του 
Δήμου. 

3. Η οργάνωση του πολιτισμού και της ψυχαγωγίας της 
Περιοχής. 

4. Η εκμετάλλευση των Δημοτικών αναψυκτηρίων και 
εστιατορίων. 

5. Η προβολή της περιοχής και η προώθηση της ποιοτι¬ 
κής ανάπτυξης του Τουρισμού με την εφαρμογή προ¬ 
γραμμάτων και μέτρων τουριστικής ανάπτυξης, λειτουρ¬ 
γία γραφείων πληροφόρησης, εκδόσεις, συμμετοχή σε 
τουρισπκές εκθέσεις, προβολής της περιοχής και λοιπά. 

6. Η οργάνωση και η υλοποίηση προγραμμάτων κατάρ- 
πσης σε συνεργασία με αρμόδιους εξειδικευμένους φο¬ 
ρείς ΚΕΚ αλλά και η παροχή ειδικού εκπαιδευτικού έργου 
σε παιδιά και ενήλικες που θα αναβαθμίζει το ανθρώπινο 
δυναμικό, θα προωθεί τον πολιπσμό και πς τέχνες, με 
στόχο την τοπική ανάπτυξη. Επίσης η υλοποίηση προ¬ 
γραμμάτων Κοινωνικής υποδομής Ιδρύοντας βρεφονη¬ 
πιακούς σταθμούς. 

7. Η παροχή υπηρεσιών και η υλοποίηση προγραμμά¬ 
των για τους κατοίκους και τους επισκέπτες με ειδικές 
ανάγκες και για άτομα της τρίτης ηλικίας. 

8. Η υλοποίηση αθλητικών προγραμμάτων του Δήμου. 

9. Η ανάληψη της κατασκευής έργων του Δήμου και άλ¬ 
λα έργα διαφόρων φορέων τηρώντας πς προϋποθέσεις 
του Νόμου. 

10. Η ανάληψη της είσπραξης δημοτικών τελών και η πα¬ 
ροχή στο Δήμο εξειδικευμένων υπηρεσιών διοικητικών 
και επιστημονικών. 

11. Η υλοποίηση Κοινοπκών ή Εθνικών προγραμμάτων 
που βοηθούν γενικά το Δήμο στον Αναπτυξιακό του έργο. 

12. Η αξιοποίηση και η ανάπτυξη των παραδοσιακών οι¬ 
κισμών και τα ιστορικών μνημείων. 

13. Η υλοποίηση προγραμμάτων που βοηθούν την ανά¬ 
πτυξη του πρωτογενούς τομέα στο Δήμο με την δημιουρ¬ 
γία γραφείου Αγροπκής ανάπτυξης, την λειτουργία συ- 


Τ 

νεργείου κλαδέματος ραντίσματος. 

14. Η οργάνωση και η λειτουργία της δημοτικής συγκοι¬ 
νωνίας και ειδικότερα η μεταφορά των μαθητών στα σχο¬ 
λικά κέντρα. 

15. Η οργάνωση και η λειτουργία συνεργείων ύδρευσης 
και αποχέτευσης μέχρι την δημιουργία ΔΕΥΑ. 

16. Η οργάνωση γραφείου επικοινωνίας με τις οργανώ¬ 
σεις αποδήμων δημοτών του εσωτερικού και του εξωτε¬ 
ρικού. 

17. Η οργάνωση γραφείου επικοινωνίας προκειμένου να 
αναπτύξει δίκτυα επικοινωνίας με αυτοδιοικήσεις στην 
Ευρώπη πρώτου και Δευτέρου βαθμού, με σκοπό τη δη¬ 
μιουργία εταιρικών σχέσεων για την αξιοποίηση προ¬ 
γραμμάτων της ευρωπαϊκής ένωσης αλλά για την ανά¬ 
πτυξη των σχέσεων και την ανταλλαγή εμπειριών και τε¬ 
χνολογίας. 

18. Η συνεργασία με αναπτυξιακές εταιρείες (επιχειρή¬ 
σεις) άλλων δήμων. 

19. Η ανάληψη της υπηρεσίας καθαριότητας του Δή¬ 
μου. 

20. Η εκτέλεση διαφόρων έργων που αφορούν την εκ¬ 
μετάλλευση ενέργειας από την βιομάζα, γεωθερμία, ή άλ¬ 
λες μορφές ενέργειας την άρδευση κτλ. 

21. Η υλοποίηση προγραμμάτων περιβαλλοντικής πολι¬ 
τικής. 

22. Η συμμετοχή και κατάρτιση διαπεριφερειακών προ¬ 
γραμμάτων ανταλλαγής εμπειριών και δημιουργίας δι¬ 
κτύων με οικονομικούς στόχους σε συνεργασία με γεω¬ 
γραφικές ενότητες του αυτού μεγέθους και δομής από 
άλλες χώρες της Κοινότητας. 

23. Η προώθηση της τοπικής πολιτιστικής δημιουργίας, 
και η υποστήριξη των αυτόνομων πρωτοβουλιών των νέ¬ 
ων σ’ ολόκληρο το φάσμα της τέχνης και της καλλιτεχνι¬ 
κής έκφρασης. 

24. Η υλοποίηση προγραμμάτων αγροτουρισμού. 

25. Η υποβοήθηση και στήριξη φορέων, οργανισμών 
επιχειρήσεων και μεμονωμένων πολιτών της περιοχής 
στην προοπτική προσαρμογής τους στο περιβάλλον της 
ενοποιημένης ευρωπαϊκής Αγοράς. 

Γ. Το διοικητικό συμβούλιο της ΔΕΚΟΠΑΔΚ προβλέπε- 
ται να αποτελείται από εννέα (9) μέλη τα οποία θα ορι¬ 
στούν μαζί με τους αναπληρωτές τους από το δημοτικό 
Συμβούλιο, έπειτα από την «νομιμοποίηση» της επιχείρη¬ 
σης. Στο εννεαμελές Δ.Σ. πέντε (5) μέλη είναι αιρετοί δη¬ 
μοτικοί σύμβουλοι εκ των οποίων οι δύο (2) θα προέρχο¬ 
νται από την μειοψηφία (1) ένας εκπρόσωπος φορέα της 
περιοχής και τρεις κάτοικοι ή δημότες του Δήμου Κορισ- 
σίων που έχουν την εμπειρία στην τοπική ανάπτυξη. 

Ο πρόεδρος του Δ.Σ. ορίζεται πάντα ο Δήμαρχος ή αι¬ 
ρετός Δημοτικός Σύμβουλος του Δήμου Κορισσίων. 

Στο ΔΣ προστίθενται χωρίς τροποποίηση της συστατι¬ 
κής πράξης και εκπρόσωπος των εργαζομένων, εφόσον 
η επιχείρηση απασχολεί πάνω από (20) είκοσι άτομα και 
ένας επιπλέον δημοτικός Σύμβουλος που ορίζεται από το 
Δημοτικό Συμβούλιο. 

Δ. Την λειτουργία της επιχείρησης θα συμπληρώσουν 
Κανονισμοί: α Προσωπικού (στον οποίο καθορίζονται η 
πρόσληψη, τα προσόντα και το πειθαρχικό δίκαιο του 
προσωπικού της) β ΕΣΩΤΕΡΙΚΟΥ ΚΑΝΟΝΙΣΜΟΥ ΥΠΗ¬ 
ΡΕΣΙΩΝ (οργανόγραμμα λειτουργικής και οργανωτικής 
διάρθρωσης). Οι Κανονισμοί αυτοί συντάσσονται από το 
Διοικητικό Συμβούλιο της Επιχείρησης και εγκρίνονται 
από το Δημοτικό Συμβούλιο. 


Ε. Το μετοχικό κεφάλαιο της επιχείρησης είναι 
15.000.000 δρχ .Από αυτά τα 5.000.000 δρχ θα καταβλη¬ 
θούν κατά το έτος 2.000 ως αρχικό κεφάλαιο και το υπό¬ 
λοιπο ποσό θα καταβληθεί τμηματικά εντός τριετίας από 
την σύσταση της Επιχείρησης 

ΣΤ Η επιχείρηση θα έχει την έδρα της εντός των ορίων 
του Δήμου Κορισσίων και θα δραστηριοποιείται εντός των 
ορίων αυτού αλλά και στην ευρύτερη περιοχή. 

Ζ Πόροι της Επιχείρησης θα είναι: Τα έσοδα από την 
άσκηση των δραστηριοτήτων της, οι πρόσοδοι από την 
περιουσία της,δάνεια, εισφορές, δωρεές και λοιπές επι¬ 
χορηγήσεις 

Η Η επιχείρηση αρχίζει την λειτουργία της από την δη¬ 
μοσίευση της συστατικής πράξης στην εφημερίδα της 
Κυβερνήσεως και η διάρκεια ζωής της είναι αόριστη. 

Θ. Η επιχείρηση διαλύεται: α) με αιτιολογημένη απόφα¬ 
ση του Δημοτικού Συμβουλίου, β) σε περίπτωση πτώχευ¬ 
σης. Της διάλυσης ακολουθεί εκκαθάριση. Οι εκκαθαρι- 
στές ορίζονται με απόφαση του Δημοτικού Συμβουλίου, 
τα περιουσιακά δε στοιχεία περιέρχονται στο Δήμο Κο- 
ρισσίων άρθρο 284 του ΠΔ. 410/95. 

I Από την απόφαση αυτή προκαλείται δαπάνη 5.000.000 
για το έτος 2.000 που θα βαρύνει αποκλειστικά τον Προϋ¬ 
πολογισμό του Δήμου Κορισσίων και δαπάνη 10.000.000 
Δρ που θα καταβληθεί τμημαπκά εντός τριετίας και θα βα¬ 
ρύνει επίσης αποκλειστικά τον Προϋπολογισμό του Δή¬ 
μου Κορισσίων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κέρκυρα, 13 Οκτωβρίου 1999 

Ο Γενικός Γραμματέας κ.α.α. 

Ο Γεν. Διευθυντής 
ΓΙΑΝΝΗΣ ΠΕΤΣΙΟΣ 

-Φ- 

Αριθ. 10175 (8) 

Τροποποίηση της 3925/13.4.99 απόφαύης Γεν. Γραμμα¬ 
τέα Περιφ. Στερεός Ελλάδας «περί σύστασης - συ¬ 
γκρότησης Κοινού Υπηρεσιακού Συμβουλίου των 
Ν.Π.Δ.Δ. Νομού Εύβοιας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α) Της παρ. 1γ του άρθρου 158, της παρ. 3 του άρθρου 
159, των παρ. 2,4 και 5 του άρθρου 160 της παρ. 2 του άρ¬ 
θρου 161, του άρθρου 162 και των παρ. 1, 2 και του άρ¬ 
θρου 163 του Υ.Κ. και των παρ. 9 και 17του άρθρου δεύ¬ 
τερου του Ν. 2683/1999 (ΦΕΚ 19/Α')/ 

β) Των άρθρων 36 παρ. 1 και 43 του Π. Δ/τος 410/1988 
(ΦΕΚ 191/Α') και της παραγράφου Β4του άρθρου 40 του 
Ν. 1884/1990 (ΦΕΚ81/Α'). 

γ) Του άρθρου 27 του Ν. 2081/1992 (ΦΕΚ 154/Α') με το 
οποίο προστέθηκε άρθρο 29Α στο Ν. 1558/1985 (ΦΕΚ 
137/Α). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του νομικού προσώπου ούτε του κρατικού προϋπο¬ 
λογισμού γιατί με την παρούσα σύσταση δεν μεταβάλλε¬ 
ται ο αριθμός των μελών του υφισταμένου κατά την 
έναρξη ισχύος του Ν. 2683/1999 Υπηρεσιακού Συμβουλϊ- 

ου. 

3. Την αριθ. 3Θ25/13.4.1999 απόφασή μας «περί σύστα¬ 
σης - συγκρότησης Κοινού Υπηρεσιακού Συμβουλίου των 
Ν.Π.Δ.Δ. Νομού Εύβοιας». 

4. Την αριθ. Δια/οικ. 17474/17.8.99 απόφαση του 
Υπουργού Υγείας και Πρόνοιας. 

5. Το αριθ. Δια/οικ. 19038/99 έγγραφο του Υπουργείου 
Υγείας και Πρόνοιας, αποφασίζουμε: 

Τροποποιούμε την αριθ.. 3925/13.4.1999 απόφασή μας 
«περί Σύστασης - Συγκρότησης Κοινού Υπηρεσιακού 
Συμβουλίου των Ν.Π.Δ.Δ. Νομού Ευβοίας» και συγκρο¬ 
τούμε πενταμελές Υπηρεσιακό Συμβούλιο αρμόδιο για 
όλο το προσωπικό πλην των υπαλλήλων με βαθμό γενι¬ 
κού διευθυντή, των εξής Ν.Π.Δ.Δ. του Νομού Ευβοίας: 

1) θεραπευτηρίου Χρονιών Παθήσεων Ν. Εύβοιας 

2) Λιμενικού Ταμείου Χαλκίδας 

3) Λιμενικού Ταμείου Αλιβερίου 

4) Λιμενικού Ταμείου Ερέτριας 

5) Λιμενικού Ταμείου Καρύστου 

6) Λιμενικού Ταμείου Κύμης 

7) Λιμενικού Ταμείου Λ. Αιδηψού 

8) Λιμενικού Ταμείου Λίμνης 

9) Λιμενικού Ταμείου Μαρμαρίου 

10) Λιμενικού Ταμείου Ν. Στύρων 

11) Λιμενικού Ταμείου Σκύρου 

12) Ο Λιμενικού Ταμείου Ωρεών 

13) Εμπορικού-Βιομηχανικού-Βιοτεχνικού Επιμελητηρί¬ 


ου Ν.Ευβοίας. 

14) Εθνικού Αθλητικού Κέντρου Χαλκίδας 

15) Εθνικού Γυμναστηρίου Χαλκίδας 

16) Εθνικού Σταδίου Ν.Αρτάκης 

17) Εθνικού Σταδίου Αμαρύνθου 

18) Εθνικού Σταδίου Μαντουδίου 

19) Εθνικού Σταδίου Ισπαίας 

20) Εθνικού Σταδίου Καθενών 

21) Εθνικού Σταδίου Ψαχνών 

22) Εθνικού Σταδίου Μακρυκάπας 

23) Α' Κρατικού Παιδικού Σταθμού Χαλκίδας 

24) Β’ Κρατικού Παιδικού Σταθμού Χαλκίδας 

25) Γ Κρατικού Παιδικού Σταθμού Χαλκίδας 

26) Κρατικού Βρεφονηπιακού Σταθμού Χαλκίδας. 

27) Κραπκού Παιδικού Σταθμού Βασιλικού 

28) Κρατικού Παιδικού Σταθμού Αμαρύνθου 

29) Κρατικού Παιδικού Σταθμού Ν,Αρτάκης 

30) Κραπκού Παιδικού Σταθμού Λίμνης 

31) Κρατικού Παιδικού Σταθμού Λ.Αιδηψού 

Κατά τα λοιπά ισχύει ως έχει η αριθ. 3925/13.4.1999 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 12 Οκτωβρίου 1999 

Ο Γενικός Γραμματέας Περιφέρειας 
ΒΑΣ. ΕΞΑΡΧΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


